| Horodokasukr. *Городок* |
| --- |
|        |
| *Miesto gatvė* |
|  |
| 

HorodokasHorodokas

49°47′00″ š. pl. 23°38′40″ r. ilg.﻿ / ﻿49.78333°š. pl. 23.64444°r. ilg.﻿ / 49.78333; 23.64444﻿ (Horodokas (Lvovas))Koordinatės: 49°47′00″ š. pl. 23°38′40″ r. ilg.﻿ / ﻿49.78333°š. pl. 23.64444°r. ilg.﻿ / 49.78333; 23.64444﻿ (Horodokas (Lvovas)) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Ukrainos vėliava Ukraina |
| **Sritis** | Lvovo sritis Lvovo sritis |
| **Rajonas** | Horodoko rajonas |
|  |
| **Magdeburgo teisė nuo** | 1389 m. |
|  |
| **Gyventojų** (2001) | 16 082  |
| **Plotas** | 29,62 km² |
| **Tankumas** (2001) | 543 žm./km² |
|  |
| **Tinklalapis** | Oficiali miesto internetinė svetainė |
|  **Vikiteka** | Horodokas |

**Horodokas** – miestas vakarų Ukrainoje, 28 km į vakarus nuo Lvovo, prie Vereščicos upės. Šalia Europos greitkelio E40 (E40). 

Šv. Kryžiaus Išaukštinimo katalikiška bažnyčia; Kristaus Atsimainymo (XV a.), Šv. Mikalojaus Stebukladario (1510 m.) ir Šv. Jono Krikštytojo Gimimo stačiatikių cerkvės; Apreiškimo Švč. Dievo Motinai graikų katalikų bažnyčia. XVI a. statytas malūnas ir XX a. pirmos pusės miesto rotušė. Antras pagal dydį Lvovo srities miestas, vystoma vaisių ir daržovių perdirbimo pramonė.

Istorija
--------

Įkurtas Kijevo Rusios laikais, minimas nuo 1213 m. XIII–XIV a. buvo Galičo-Voluinės kunigaikštystės politinis ir ekonominis centras (išliko XII—XIII a. naudotas piliakalnis). Vėliau įėjo į Lenkijos karalystę. 1444 m. pirmąkart paminėti gyventojai žydai. Gyvenvietė buvo įsikūrusi prie svarbaus prekybos druska kelio, todėl buvo vadinama *Druskos Horodoku*. 1655 m. prie miestelio įvyko Horodoko mūšis: rusų kariuomenė sumušė Stanislovo Potockio lenkų–lietuvių armiją.

Po ATR padalijimų, nuo 1772 m. Horodokas įėjo į Austrijos sudėtį. Po Pirmojo pasaulinio karo priklausė Lenkijai. Antrojo pasaulinio karo metu miestas buvo užimtas Raudonosios armijos ir Vermachto. 1944–1991 m. buvo Ukrainos TSR Lvovo srities rajono centru, o nuo 1991 m. tapo nepriklausomos Ukrainos miestu.

Jogailos ir Jadvygos mozaikiniai portretai miesto Šv. Kryžiaus Išaukštinimo bažnyčioje

Jogailos kultas
---------------

Lietuvos didysis kunigaikštis ir Lenkijos karalius Jogaila miestui suteikė Magdeburgo teisę, 1419 m. įkūrė parapijinę bažnyčią. Keliaudamas iš Naujojo Korčino į rytines valstybės žemes jis naktį sustojo pasiklausyti giedančių lakštingalų, persišaldė ir 1434 m. birželio 1 d. Horodoke mirė. Kūnas buvo pervežtas į Krokuvą, o širdis palaidota vietos pranciškonų vienuolyno bažnyčioje. 1903 m. šiam valdovui buvo pastatytas paminklas (nugriautas Antrojo pasaulinio karo metu), o 1906 m. miestas buvo pervadintas į *Jogailos Horodoką* (pavadinimas išsilaikė iki XX a. vidurio).

Išnašos
-------

1. ↑  Gródek 1.) (zwany dawniej „słonym"…) w Słowniku geograficznym Królestwa Polskiego. T. II: Derenek – Gżack. Warszawa, 1881 S. 820

Šaltiniai
---------

* Gródek 1.) // Słownik geograficzny Królestwa Polskiego. T. II: Derenek – Gżack. Warszawa, 1881 S. 819–820
* Гродек // Еврейская энциклопедия Брокгауза и Ефрона. – СПб. 1908–1913
* Городок // Енциклопедія сучасної України : у 30 т. / ред. кол. І. М. Дзюба (та ін.); НАН України, НТШ, Координаційне бюро енциклопедії сучасної України НАН України. – К. 2003–2016 ISBN 944-02-3354-X